खेल मंत्रालय ने स्पोर्ट्स बिल का नया मसौदा तैयार किया  
नए ड्राफ्ट में कहा गया है कि टीम सेलेक्शन, एथलीट के मेडिकल कंडीशन और डोपिंग के बारे में सूचना आरटीआई के अंदर नहीं आएगी।
खेल मंत्रालय ने एक बार फिर नेशनल स्पोर्ट्स बिल का मसौदा तैयार किया है। नए ड्राफ्ट में कहा गया है कि टीम सेलेक्शन, एथलीट के मेडिकल कंडीशन और डोपिंग के बारे में सूचना आरटीआई के अंदर नहीं आएगी। इसे अलावा बीसीसीआई को खुश करने के लिए वर्ल्ड एंटी डोपिंग एजेंसी के कुछ नियमों से भी क्रिकेट को दूर रखा गया है।  पिछली बार स्पोर्ट्स ड्राफ्ट को कैबिनट ने नकार दिया था। बीसीसीआई ने इसका कड़ा विरोध किया था। बीसीसीआई का कहना था कि चूंकि वो सरकार से कोई ग्रांट नहीं लेते इसलिए वे आरटीआई के अंदर नहीं आ सकते। लेकिन बीसीसीआई आरटीआई के अंदर आकर अपना हिसाब−किताब देने को तैयार हो जाएगी ये मुश्किल है। क्योंकि असली विवाद तो बोर्ड के बेहिसाब पैसे का ही है।